**vlada republike srbije**

**Projekat „Znanjem do posla– Е2Е” Faza 2, za period 1. januara 2020. do 31. decembra 2021.**

**ZAHTEV ZA DOSTAVLJANJE PONUDE**

**za angažovanje individualnog konsultanta za pružanje usluga – podrška promovisanju i vidljivosti inovativnih modela za zapošljavanje mladih**

Vlada Republike Srbije je dobila donaciju Švajcarske Konfederacije preko Švajcarske agencije za razvoj i saradnju (SDC) u okviru projekta „Znanjem do posla– Е2Е” Faza 2, za period od 1. januara 2020. do 31. decembra 2021, i ima nameru da deo sredstava usmeri na finansiranje ove aktivnosti.

Od angažovanog konsultanta/konsultantkinje se očekuje da pruži podršku SIPRU inovativnim modelima za zapošljavanje mladih, koji su razvijeni tokom prve faze programa „Znanjem do posla - E2E“, u promovisanju njihovih ideja, aktivnosti, incijativa i rezultata sa ciljem dosezanja šire javnosti. Fokus angažmana će biti na koncipiranju, razvoju i pružanju podrške inovativnim modelima za zapošljavanje mladih u pogledu ispunjavanja njihovih posebnih potreba, prevashodno putem razvoja i implementacije komunikacionih planova i promotivnih aktivnosti sa ciljem ostvarenja snažnijeg uticaja postignutih rezultata.

### Projektni zadatak i opis posla

* Upoznavanje sa svih šest SIPRU inovativnih modela za zapošljavanje mladih, sa fokusom na aspekt inovacija;
* Procena potreba SIPRU inovativnih modela za zapošljavanje mladih u pogledu promovisanja i vidljivosti njihovih postignuća, rezultata i uticaja modela;
* Razvoj komunikacionog plana za svaki od šest SIPRU inovativnih modela za zapošljavanje mladih, sa ciljem implementacije predviđenih aktivnosti;
* Podrška SIPRU inovativnim modelima za zapošljavanje mladih u pogledu implementacije komunikacionih planova kroz:
* izradu obrasca za mesečne/kvartalne biltene;
* podršku u pripremi članaka, izveštaja za medije, ažuriranje veb-sajta itd.;
* pružanje strateškog savetovanja u pogledu komunikacije koja se odnosi na dostignuća modela u definisanim oblastima rada i planiranim ili implementiranim aktivnostima;
* unapređenje kapaciteta aktera na lokalnom nivou koji učestvuju u implementaciji inovativnih modela, sa ciljem povećanja njihovog vlasništva nad procesima koji se sprovode;
* pružanje tehničke pomoći za razvoj novih proizvoda komunikacije i/ili poboljšanja postojećih alata (veb-sajt, nalozi na društvenim mrežama, blog, bilten, uspešne priče itd.);
* pružanje podrške lokalnim partnerima u boljem dosezanju i targetiranju krajnjih korisnika (mladi);
* koordinaciju PR i marketinških aktivnosti koje se tiču veb-sajta i ostalih kanala komunikacije koje koriste inovativni modeli za zapošljavanje mladih (komunikacija sa blogerima, piscima uspešnih priča, uređivačima različitih sadržaja itd.);
* praćenje izveštavanja medija u pogledu tema relevantnih za inovativne modele zapošljavanja mladih (dnevni pregled press clipping izveštaja, novina) i priprema kvartalnih izveštaja i preporuka zasnovanih na analizama izveštavanja medija ;
* Pružanje podrške koordinatorima projekata na lokalnom nivou u delu organizacije različitih javnih događaja koji se tiču inovativnih modela zapošljavanja mladih;
* Obezbediti da svi relevantni materijali proistekli iz implementacije projektnih aktivnosti (publikacije, agende itd.) budu usklađeni sa vidljivošću, marketinškim i PR standardima Tima za socijalno uključivanje i smanjenje siromaštva i Švajcarske kancelarije za saradnju u Srbiji;
* Prisustvovanje različitim sastancima, po potrebi.
* Učešće u ostalim aktivnostima koje se odnose na promovisanje i vidljivost programa „Znanjem do posla– Е2Е”, utvrđenim od strane menadžerke Tima za socijalno uključivanje i smanjenje siromaštva;

**Očekivani rezultati**

* + Izveštaj o proceni potreba šest SIPRU inovativnih modela za zapošljavanje mladih u pogledu promovisanja i vidljivosti njihovih postignuća, rezultata i uticaja modela;
  + Komunikacioni planovi izrađeni za svaki od šest SIPRU inovativnih modela za zapošljavanje mladih, sa ciljem pružanja podrške lokalnim partnerima u ostvarenju ciljeva vezanih za promovisanje i vidljivost;
  + Redovni izveštaji o sprovedenim aktivnostima sadržanim u opisu posla, dostavljeni u prvoj nedelji tekućeg meseca za prethodni mesec (uz ispunjen timesheet obrazac);
  + Finalni izveštaj o preduzetim aktivnostima u periodu od marta do decembra 2021. godine.

### Trajanje angažmana

Angažman će se sprovoditi u okviru projekta „Znanjem do posla – Е2Е” Faza 2, koji se sprovodi za period od 01. januara 2020. do 31. decembra 2021 godine. Očekivani period angažovanja konsultanta/kinje koji ispuni kriterijume je od početka marta 2021. godine do sredine decembra 2021. godine.

**Zainteresovani konsultant/konsultantkinja treba da ispunjava sledeće uslove:**

* + Univerzitetska diploma iz oblasti društvenih nauka;
  + Najmanje 5 godina radnog iskustva u oblasti relevantnoj za cilj zadatka;
  + Iskustvo u koordinaciji komunikacija sa medijima i javnostima;
  + Iskustvo u koordinaciji promotivnih aktivnosti;
  + Iskustvo rada sa grafičkim dizajnerima/kama, administratorima/kinjama naloga na društvenim mrežama, programerima na pripremi različitih materijala;
  + Prethodno radno iskustvo u oblastima socijalne inkluzije i zapošljavanja mladih će se smatrati kao prednost;
  + Iskustvo u organizaciji događaja;
  + Odlične analitičke i komunikacione veštine;
  + Odlično znanje engleskog jezika;
  + Napredne veštine rada na računaru.

### Izbor će se vršiti primenom metode: „Izbor konsultanata na osnovu kvaliteta i cene“ u skladu sa postupkom predviđenim Prilogom br. 4 iz Sporazuma između Vlade Švajcarske Konfederacije i Vlade Republike Srbije u vezi sa donacijom za projekat „Znanjem do posla– Е2Е” Faza 2, za period od 1. januara 2020. do 31.decembra 2021, koji možete pogledati na: <http://socijalnoukljucivanje.gov.rs/wp-content/uploads/2020/04/Prilog-broj-4.doc>

Napomena: Ukoliko konsultant/kinja ima status državnog službenika/ce ili javnog službenika/ce prema relevantnoj zakonskoj regulativi, konsultant/kinja je dužan/a da obezbedi pisanu saglasnost poslodavca o dodatnom angažovanju i nepostojanju sukoba interesa.[[1]](#footnote-1)

Opis Projektnog zadatka, detaljno uputstvo i formulari za podnošenje ponuda možete preuzeti sa linka: <http://socijalnoukljucivanje.gov.rs/rs/o-nama/javne-nabavke/>

**Zainteresovani kandidati će podnositi ponude u zatvorenim kovertama najkasnije do 01.03.2021. do 16:00 časova, poštom ili lično na adresu:**

Tim za socijalno uključivanje i smanjenje siromaštva

Bulevar Milutina Milankovića 106

11070 Novi Beograd

Za dodatne informacije možete se obratiti u pisanoj formi na mail: [biljana.bozovic@gov.rs](mailto:biljana.bozovic@gov.rs).

1. Zakon o državnim službenicima ("Sl. glasnik RS", br. 79/2005, 81/2005 - ispr., 83/2005 - ispr., 64/2007, 67/2007 - ispr., 116/2008, 104/2009, 99/2014, 94/2017, 95/2018 i 157/2020) i Zakon o zaposlenima u javnim službama ("Sl. glasnik RS", br. 113/2017, 95/2018, 86/2019 i 157/2020). [↑](#footnote-ref-1)